స్మశానంలో పెళ్ళిరోజు వేడుకలు ఎందుకంటే ? - Telugu Bullet Karnataka Couple celebrates 18 wedding anniversary in graveyard
స్మశానంలో పెళ్ళిరోజు వేడుకలు ఎందుకంటే ?
Published On : July 12, 2018, 12:29 pm
పశ్చిమ గోదావరి జిల్లా పాలకొల్లు టీడీపీ ఎమ్మెల్యే నిమ్మల రామానాయుడు ఈమధ్యే శ్మశానంలో నిద్రించి వార్తలలోకి ఎక్కినా ఘటన మరువక ముందే అలాంటిదే ఒక ఘటన కర్ణాటకలో చోటుచేసుకుంది. దయ్యాల్లేవు, భూతాల్లేవు, అదంతా ఒట్టి రూమర్ అని నిరూపించడానికి ఓ జంట తమ పెళ్ళిరోజును శ్మశానంలో జరుపుకుని స్థానికులను ఆశ్చర్యానికి గురి చేశారు. వివరాల్లోకి వెళ్తే కర్నాటకలోని కల్‌బుర్గి జిల్లాలో మూఢ నమ్మకాలను దూరం చేసేందుకు ఒక వృద్ద దంపతులు వినూత్న ప్రయోగం చేశారు. వీరు తమ 18 వ వివాహ వార్షికోత్సవ వేడుకలను శ్మశానంలో చేసుకున్నారు. కల్‌బుర్గి‌లోని శివారు గ్రామమైన నందీకుర్‌కు చెందిన పవన్ కుమార్, అనిత‌ల విచిత్ర వివాహ వార్షికోత్సవానికి బంధువులు, స్నేహితులు హాజరయ్యారు. ఈ వేడుకలకు గుర్తుగా వారు మొక్కలను కూడా నాటారు.
అనిత పంచాయతీ అధ్యక్షురాలిగా పనిచేయగా ఆమె భర్త వవన్ కుమార్ సామాజిక కార్యకర్త. వీరు తమ ఖాళీ సమయాల్లో ప్రజల్లో నాటుకుపోయిన మూఢనమ్మకాలను తొలగించేందుకు ప్రయత్నిస్తుంటారు. ఈ నేపధ్యంలోనే వీరు శ్మశానాన్ని శుభ్రపరిచి అక్కడ వివాహ వార్షికోత్సవ వేడుకలు నిర్వహించుకున్నారు. ముందుగా శ్మశానంలో వున్న పిచ్చి మొక్కలను పీకేశారు. పేరుకున్న చెత్తాచెదారాన్నంతా తొలగించారు. ఆపై మొక్కలు నాటారు. తమ బంధువులను, గ్రామస్తులను శ్మశానానికే ఆహ్వానించారు. వారందరి సమక్షంలో దండలు మార్చుకున్నారు. అందరూ అవాక్కవుతూనే వారిని అక్షింతలు వేసి దీవించారు. వచ్చినవాళ్ళందరికీ స్వీట్లు కూడా పంచారు. ఈ సందర్భంగా 30 మంది రక్తదానం కూడా చేశారని శాతానిక మీడియా పేర్కొంది.
smasaanamlo pelliroju vedukalu endukante ? - Telugu Bullet Karnataka Couple celebrates 18 wedding anniversary in graveyard
smasaanamlo pelliroju vedukalu endukante ?
Published On : July 12, 2018, 12:29 pm
paschima godavari jilla paalakollu tdp emmelye nimmala ramanayudu eemadhye shmasaanamlo nidrinchi vaartalaloki ekkina ghatana maruvaka munde alantide oka ghatana karnaatakalo chotuchesukundi. dayyallevu, bhootaallevu, adanta otti roomar ani niroopinchadaaniki oo janta tama pellirojunu shmasaanamlo jarupukuni sthaanikulanu aascharyaaniki guri chesaru. vivaraalloki velte karnaatakalooni kaleburgi jillaalo moodha nammakaalanu dooram chesenduku oka vrudda dampatulu vinuutna prayogam chesaru. veeru tama 18 va vivaha vaarshikotsava vedukalanu shmasaanamlo chesukunnaru. kaleburgiloni shivaaru graamamaina nandeekureku chendina povan kumar, anitala vichitra vivaha vaarshikotsavaaniki bandhuvulu, snehitulu haajarayyaaru. ee vedukalaku gurtugaa vaaru mokkalanu kuudaa naataaru.
anita panchaayatii adhyakshuraaligaa panicheyagaa aame bharta vavan kumar saamaajika kaaryakarta. veeru tama khaalii samayaallo prajallo naatukupoyina moodhanammakaalanu tolaginchenduku prayatnistuntaaru. ee nepadhyamlone veeru shmasaanaanni subhraparichi akkada vivaha vaarshikotsava vedukalu nirvahinchukunnaaru. mundugaa shmasaanamlo vunna picchi mokkalanu peekesaaru. perukunna chettachedaaraannantaa tolaginchaaru. aapai mokkalu naataaru. tama bandhuvulanu, graamastulanu shmasaanaanike aahvaaninchaaru. vaarandari samakshamlo dandalu maarchukunnaaru. andaruu avaakkavutuunae vaarini akshintalu vesi deevinchaaru. vachinavaallandarikii sweetlu kuudaa panchaaru. ee sandarbhamgaa 30 mandi raktadaanam kuudaa chesarani saataanika media perkondi.